rejauldu/bengali-wikipedia huggingface dataset:
কালীমোহন ঘোষ (১৮৮২ – ১২ মে ১৯৪০) ছিলেন বিশিষ্ট কর্মব্রতী, সাহিত্যানুরাগী ও শান্তিনিকেতনের শিক্ষক।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ১৩৫,  রবীন্দ্রনাথ ঠাকুরের ঘনিষ্ঠ সহযোগী, রবীন্দ্রনাথ পরিকল্পিত শ্রীনিকেতনের মুখ্য সংগঠক ও অন্যতম রূপকার।   জন্ম ও শিক্ষা জীবন  কালীমোহনের জন্ম ব্রিটিশ ভারতের (তৎকালীন অবিভক্ত বাংলার ত্রিপুরার) অধুনা বাংলাদেশের চাঁদপুরের বাজাপ্তি গ্রামে। পিতা দীননাথ ঘোষ ও মাতা শ্যামাসুন্দরী দেবীর কনিষ্ঠ পুত্র ছিলেন তিনি। জ্যেষ্ঠ পুত্র ছিলেন দুর্গামোহন। বাল্যকালে তার পিতৃবিয়োগে ঘটে আর সেকারণে আর্থিক অনটনে শৈশব কাটে। তবে এর মধ্যেও মায়ের চেষ্টাতে পড়াশোনা করেন। ঢাকার ইম্পিরিয়াল সেমিনার স্কুল থেকে ১৯০২ খ্রিস্টাব্দে এন্ট্রান্স পরীক্ষার পরই রাজনীতিতে যুক্ত হন। ১৯০৫ খ্রিস্টাব্দে  অনুশীলন সমিতির সদস্য হন। উচ্চ শিক্ষার্থে কোচবিহার  রাজ কলেজে ভর্তি হলেও বঙ্গভঙ্গ আন্দোলনে কলেজ ছেড়ে স্বদেশিতে মাতেন।   স্বদেশী ক্রিয়াকলাপ  ১৯০৬ খ্রিস্টাব্দে পাবনায় অনুষ্ঠিত কংগ্রেস কনফারেন্সে  উগ্রপন্থীদের পক্ষ নেন এবং প্রচারণার অংশ হিসাবে গ্রামেগঞ্জে বক্তৃতা দেন। তার মাধুর্যপূর্ণ বক্তৃতায় গ্রামের সাধারণ মানুষকে প্রভাবিত করতে পারতেন। অনেকের ধারণা ছিল যে, তিনি সশস্ত্র বিপ্লবী দলের একজন সদস্য। সেকারণে তার উপর পুলিশের সজাগ দৃষ্টি ছিল।   রবীন্দ্র প্রভাব  ছাত্রাবস্থাতেই তিনি রবীন্দ্রনাথের 'স্বদেশী সমাজ' পড়ে রবীন্দ্র অনুরাগী হয়েছিলেন। পরবর্তীতে ১৯০৮  খ্রিস্টাব্দে বরিশাল কংগ্রেস সম্মেলনে রবীন্দ্রনাথের 'পল্লীচর্চা' বিষয়ক বক্তৃতা শুনে অনুপ্রাণিত হন। সাক্ষাতে কবি কালীমোহনের স্বদেশ চিন্তা ও আগ্রহ দেখে মুগ্ধ হন এবং পল্লীউন্নয়নের কাজে তাকে সহযোগী হিসাবে কাজে লাগানোর  সিদ্ধান্ত নেন। কালীমোহনও শান্তিনিকেতনের পরিবেশ ও কর্মকাণ্ড দেখে অভিভূত হন। প্রথমে তিনি শান্তিনিকেতন বিদ্যালয়ে শিশুবিভাগে শিক্ষক হিসাবে যোগ দেন। রবীন্দ্রনাথের উৎসাহ ও সহযোগিতায় ১৯১২ খ্রিস্টাব্দে ইংরাজী সাহিত্য ও শিশুদের প্রাথমিক  শিক্ষাপদ্ধতি ও বয়স্ক শিক্ষা সম্পর্কে জ্ঞানার্জনের জন্য শান্তিনিকেতন থেকে তাঁকে লন্ডনে পাঠানো হয়। সেখানে তিনি উইলিয়াম বাটলার ইয়েটস, এইচ জি ওয়েলস, উইলিয়াম রোটেনস্টাইন প্রমুখ বরেণ্য মানুষের সাথে পরিচিত হন। সেখানে অর্থাভাব হওয়ায় ১৯১৩ খ্রিস্টাব্দে রবীন্দ্রনাথ দেশে ফিরিয়ে আনেন এবং শান্তিনিকেতনে শিশুবিভাগের সার্বিক দায়িত্ব দেন। সেই সাথে রবীন্দ্রনাথ পরিকল্পিত পল্লীসংগঠনের কাজে তিনি  শ্রীনিকেতনে আত্মনিয়োগ করেন। কালীমোহন রচিত অজস্র প্রবন্ধ ও নিবন্ধে নূতন চিন্তাধারা ও পরিকল্পনা পরিস্ফুট হয়েছে।   পারিবারিক জীবন  কালীমোহন ১৯০৬ খ্রিস্টাব্দে চাঁদপুরের বিখ্যাত উকিল দীননাথ বসুর কন্যা মনোরমা দেবীকে বিবাহ করেন। তাঁদের ছয় পুত্র ও এক কন্যা। রবীন্দ্র সঙ্গীতের ও শান্তিনিকেতন ঘরনার নৃত্যের সৃষ্টিশীল কাণ্ডারী শান্তিদেব ঘোষ (১৯১০ - ১৯৯৯) এবং বিশিষ্ট সাহিত্যসেবী ও আনন্দবাজার পত্রিকা গোষ্ঠীর দেশ সাহিত্য পত্রিকার খ্যাতনামা সম্পাদক সাগরময় ঘোষ (১৯১২ - ১৯৯৯) ছিলেন তার কৃতী সন্তান।   জীবনাবসান  কালীমোহন ঘোষ ১৯৪০ খ্রিস্টাব্দের ১২ ই মে পরলোক গমন করেন।   তথ্যসূত্র   বিষয়শ্রেণী:১৮৮২-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:পূর্ববঙ্গে জন্ম বিষয়শ্রেণী:চাঁদপুর জেলার ব্যক্তি বিষয়শ্রেণী:বাঙালি সমাজসেবক বিষয়শ্রেণী:শান্তিনিকেতনের সাথে যুক্ত ব্যক্তি বিষয়শ্রেণী:বাঙালি লেখক
তরিতা শঙ্কর একজন ভারতীয় শিক্ষিকা এবং লেখিকা। তিনি ইন্দিরা গ্রুপ অফ ইনস্টিটিউটের চেয়ারপারসন। তিনি শ্রী চাণক্য শিক্ষা সমিতির প্রতিষ্ঠাতা এবং সচিবও।   শিক্ষা এবং কর্মজীবন  তরিতা কলা বিভাগে স্নাতক, আইন বিভাগে তাঁর অতিরিক্ত যোগ্যতা আছে। ১৯৯৪ সালে শ্রী চাণক্য শিক্ষা সমিতি (এসসিইএস) প্রতিষ্ঠার মাধ্যমে তিনি শিক্ষাক্ষেত্রে প্রবেশ করেন। তিনি এসসিইএস-এর প্রধান ব্যবস্থাপনা ট্রাস্টি এবং প্রতিষ্ঠাতা-সচিব হিসেবে দায়িত্ব পালন করার সময় পুনেতে ইন্দিরা ইনস্টিটিউট অফ ম্যানেজমেন্ট নামে একটি স্বাধীন প্রতিষ্ঠান স্থাপন করেন। ২০০৬-০৭ শিক্ষাবর্ষে, ইন্দিরা ইনস্টিটিউট তাদের ইন্দিরা কলেজ অফ ফার্মেসি চালু ক'রে স্বাস্থ্যসেবা শিল্পে প্রবেশের সূচনা করে। তিনি বেশ কিছু জনহিতকর উদ্যোগে অবদান রেখেছেন, যেমন কেয়ার ক্লাব, যারা তাঁদের সংস্থার কর্মী, প্রাক্তন ছাত্র ও শিক্ষার্থীদের মানসিক সমর্থন, দিকনির্দেশনা এবং অনুপ্রেরণা প্রদান করে। তরিতা "গ্রেট কোটস ফ্রম গ্রেট উইমেন" বইটিরও লেখক। ২০২৪ সালে এইচআর এক্সেলেন্স অ্যাওয়ার্ডসে শিক্ষায় অবদানের জন্য তরিতা শঙ্করকে সম্মানিত করা হয়েছিল।   সম্মাননা  ২০০২ সালের নারী দিবসে, পুনা বিমানবন্দরের রোটারি ক্লাবের যুব ভারতী ২০০২-২০০৩ সালের ইণ্ডিয়া ব্র্যাণ্ড সামিটে তরিতার অবদানকে সম্মানিত করে। ২০০৭ সালে, তিনি উদ্ধবশ্রী সম্মান এবং মহিলা সুপার অ্যাচিভার্স সম্মাননা পেয়েছিলেন। শিক্ষাক্ষেত্রে তরিতার অবদানের স্বীকৃতিস্বরূপ, চণ্ডীগড়ের চিতকারা বিশ্ববিদ্যালয় তাঁকে ব্যবস্থাপনায় সম্মানসূচক ডক্টরেট ডিগ্রি প্রদান করে। ২০১৭ সালে, তরিতা মরিশাসে অনুষ্ঠিত ওয়ার্ল্ড লিডারশিপ কংগ্রেস অ্যাওয়ার্ডসে শিক্ষা উদ্যোক্তা পুরস্কার পেয়েছিলেন। ২০২৪ সালের সেপ্টেম্বরে, কোয়েম্বাটুরের শ্রী রামকৃষ্ণ কলেজ অফ আর্টস অ্যাণ্ড সায়েন্সে তরিতা শঙ্করকে পাইওনিয়ার ইন দ্য এডুকেশনাল এক্সেলেন্স পুরস্কারে ভূষিত করা হয়।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় নারী শিক্ষাবিদ বিষয়শ্রেণী:জীবিত ব্যক্তি
ভাস্তোচিনি কসমাদ্রোম রাশিয়ার সুদূর পূর্বের আমুর ওব্লেস্তের ৫১তম সমান্তরাল উত্তরের উপরে স্থাপিত একটি রুশ মহাকাশ বন্দর। এটি কাজাখস্তানের বাইকনুর কসমাদ্রোমের উপর রাশিয়ার নির্ভরতা হ্রাস করার উদ্দেশ্যে নির্মাণ করা হয়। প্রথম উৎক্ষেপণটি ২০১৬ সালের ২৮শে এপ্রিল ০২:০১ ইউটিসি-তে অনুষ্ঠিত হয়। মহাকাশ বন্দরটিতে ২০২১ সালের ১ই জুলাই পর্যন্ত, সাতটি সাফল্য সহ মোট আটটি উৎক্ষেপণ করা হয়।http://russianspaceweb.com/meteor-m2-2.html   উৎক্ষেপণ   কমপ্লেক্সে প্রথম উৎক্ষেপণটি ২০১৬ সালের ২৮শে এপ্রিল ০২:০১ ইউটিসি-তে অনুষ্ঠিত হয়। এই উৎক্ষেপণে সাইট ১এস প্যাড থেকে সয়ুজ-২ রকেটের মাধ্যমে গামা-রশ্মি সংক্রান্ত জ্যোতির্বিদ্যা বিষয়ক উপগ্রহ মিখাইলো লোমনোসোভকে বহন করা হয়।  উদ্দেশ্য  নতুন কসমাদ্রোম রাশিয়াকে তার নিজস্ব ভূমি থেকে বেশিরভাগ অভিযান উৎক্ষেপণ করতে সক্ষম করবে এবং কাজাখস্তান সরকার থেকে ইজারার মাধ্যমে প্রাপ্ত বাইকনুর কসমাদ্রোমের উপর রাশিয়ার নির্ভরতা হ্রাস করবে। বর্তমানে, রাশিয়া দ্বারা পরিচালিত বাইকনুরই একমাত্র উৎক্ষেপণ কেন্দ্র, যা আইএসএস বা অন্য কোন ক্রু অভিযানের উৎক্ষেপণের জন্য ব্যবহৃত হয়।   চিত্রশালা   তথ্যসূত্র  বিষয়শ্রেণী:মহাকাশ বন্দর বিষয়শ্রেণী:সোভিয়েত ও রুশ মহাকাশ কর্মসূচির স্থান
শংকরপাশা বাংলাদেশের পিরোজপুর জেলার অন্তর্গত পিরোজপুর সদর উপজেলার একটি ইউনিয়ন।   আয়তন  শংকরপাশা ইউনিয়নের আয়তন ৫,৪০৫ একর।   প্রশাসনিক কাঠামো  শংকরপাশা ইউনিয়ন পিরোজপুর সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম পিরোজপুর সদর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী শংকরপাশা ইউনিয়নের মোট জনসংখ্যা ২২,২৬১ জন। এর মধ্যে পুরুষ ১০,৮১৮ জন এবং মহিলা ১১,৪৪৩ জন। মোট পরিবার ৫,০৯৫টি।   শিক্ষা  ২০১১ সালের আদমশুমারি অনুযায়ী শংকরপাশা ইউনিয়নের সাক্ষরতার হার ৬৪.৬%।   আরও দেখুন   পিরোজপুর সদর উপজেলা  পিরোজপুর সদর থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:পিরোজপুর সদর উপজেলার ইউনিয়ন
ধলাই নদী বাংলাদেশের ময়মনসিংহ ও নেত্রকোনা জেলায় অবস্থিত একটি নদী। নদীটির দৈর্ঘ্য ৩৫ কিলোমিটার।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৫৬।  প্রবাহ ধলাই নদীর উৎপত্তিস্থল হচ্ছে উত্তর ধলীরকান্দা নামক স্থানের জলাভূমি হতে। পরে নদীটি পূর্বধলা উপজেলা দিয়ে দক্ষিণ দিকে প্রবাহিত হয়ে বাহাদুরপুর প্রাথমিক বিদ্যালয়ের কাছে মগড়া নদীর উৎসে মিলিত হয়েছে।  মোহনা  ধলাই নদীর দক্ষিণমুখী প্রবাহ সোয়াই নদীর সাথে মিলে মগড়া নাম ধারণ করেছে।  left|thumb|ধলাই নদীর মোহনা, বাহাদুরপুরে  আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:নেত্রকোণা জেলার নদী বিষয়শ্রেণী:ময়মনসিংহ জেলার নদী বিষয়শ্রেণী:পূর্বধলা উপজেলা
thumb|সাজেক উপত্যকা thumb|সাজেকের ভোর সাজেক বা সাজেক উপত্যকা বাংলাদেশের রাঙ্গামাটি জেলার বাঘাইছড়ি উপজেলার অন্তর্গত সাজেক ইউনিয়নের একটি বিখ্যাত পর্যটনস্থল। এটি রাঙ্গামাটি জেলার সর্ব উত্তরে মিজোরাম সীমান্তে অবস্থিত। এর উত্তরে ভারতের ত্রিপুরা, দক্ষিণে রাঙ্গামাটির লংগদু উপজেলা, পূর্বে ভারতের মিজোরাম ও পশ্চিমে খাগড়াছড়ির দীঘিনালা উপজেলা অবস্থিত।  এই সাজেক উপত্যকায় রয়েছে দুটি পাড়া - রুইলুই এবং কংলাক। ১৮৮০ সালে প্রতিষ্ঠিত রুইলুই পাড়া ১,৭২০ ফুট উচ্চতায় অবস্থিত। আর কংলাক পাড়া ১,৮০০ ফুট উচ্চতায় অবস্থিত। সাজেক "রাঙামাটির ছাদ" নামেও পরিচিত।  ইতিহাস thumb|মেঘে ঢাকা সাজেকের প্রকৃতি সাজেক রুইলুইপাড়া, হামারিপাড়া এবং কংলাক পাড়া, এই তিনটি পাড়ার সমন্বয়ে গঠিত। ১৮৮৫ সালে প্রতিষ্ঠিত রুইলুই পাড়া সমুদ্রপৃষ্ঠ থেকে প্রায় ১,৭২০ ফুট উচ্চতায় অবস্থিত আর কংলাক পাড়া ১,৮০০ ফুট উচ্চতায় কংলাক পাহাড়-এ অবস্থিত। সাজেকে মূলত লুসাই, পাংখোয়া এবং ত্রিপুরা উপজাতি বসবাস করে। রাঙামাটির অনেকটা অংশই দেখা যায় সাজেক উপত্যকা থেকে। এই জন্য সাজেককে রাঙামাটির ছাদ বলা হয়।  কর্ণফুলী নদী থেকে উদ্ভূত সাজেক নদী থেকে সাজেক নাম এসেছে।   অবস্থান  thumb|মেঘে আচ্ছন্ন পর্বতশ্রেণী সাজেক রাঙামাটি জেলার সর্বউত্তরের মিজোরাম সীমান্তে অবস্থিত। খাগড়াছড়ি জেলা সদর থেকে সাজেকের দূরত্ব প্রায় ৭০ কিলোমিটার। আর দীঘিনালা থেকে প্রায় ৪৯ কিলোমিটার। সাজেক রাঙামাটি জেলায় অবস্থিত হলেও খাগড়াছড়ি থেকে এখানে যাতায়াত সুবিধাজনক। সাজেকের উত্তরে ভারতের ত্রিপুরা, দক্ষিণে রাঙামাটির লংগদু, পূর্বে ভারতের মিজোরাম, পশ্চিমে খাগড়াছড়ির দীঘিনালা অবস্থিত। সাজেক ইউনিয়ন হচ্ছে বাংলাদেশের সবচেয়ে বড় ইউনিয়ন; যার আয়তন ৭০২ বর্গমাইল। এখানে সাজেক বিজিবি ক্যাম্প রয়েছে।   প্রাকৃতিক রূপ  সাজেকে সর্বত্র মেঘ, পাহাড় আর সবুজ। এখান থেকে সূর্যোদয় আর সূর্যাস্ত দেখা যায়। সাজেকের রুই-লুই পাড়া থেকে ট্রেকিং করে কংলাক পাহাড়-এ যাওয়া যায়। কংলাক হচ্ছে সাজেকের সর্বোচ্চ চূড়া। কংলাকে যাওয়ার পথে মিজোরাম সীমান্তের বড় বড় পাহাড়, আদিবাসীদের জীবনযাপন, চারদিকে মেঘের আনাগোনা দেখা যায়। এখানে বছরের নির্দিষ্ট সময়ে উপজাতির উৎসব অনুষ্ঠিত হয় এবং তাদের সংস্কৃতির নানা উপকরণ উপভোগ করা যায়।   নৃ-গোষ্ঠী  সাজেকে মূলত ক্ষুদ্র নৃ-গোষ্ঠীর মানুষের বসবাস রয়েছে। বিশেষ করে চাকমা, লুসাই, পাংখোয়া ও ত্রিপুরা জনগোষ্ঠীরা বহু আদিকাল থেকে বসবাস করে আসছে। তাঁদের বাড়িঘর বাঁশের মাচাংয়ের উপর তৈরি করা হয়।   চিত্রশালা    আরও দেখুন   কংলাক পাহাড়  হাজাছড়া ঝর্ণা   তথ্যসূত্র    বহিঃসংযোগ   বিষয়শ্রেণী:রাঙ্গামাটি জেলার দর্শনীয় স্থান বিষয়শ্রেণী:বাংলাদেশের দর্শনীয় স্থান বিষয়শ্রেণী:রাঙ্গামাটি জেলা
মোঃ শামসুল হুদা (১ ফেব্রুয়ারি ১৯৩৬ – ২৪ নভেম্বর ২০২০) বাংলাদেশের ময়মনসিংহ জেলার রাজনীতিবিদ, মুক্তিযুদ্ধের সংগঠক ছিলেন। তিনি ১৯৭০ সালের পাকিস্তানের সাধারণ নির্বাচনে তৎকালীন ময়মনসিংহ-১১ আসন (ময়মনসিংহের গফরগাঁও এবং ভালুকা) থেকে জাতীয় পরিষদের সদস্য নির্বাচিত হয়েছিলেন।   জন্ম  মোঃ শামসুল হুদা ১ ফেব্রুয়ারি ১৯৩৬ সালে ময়মনসিংহ জেলার গফরগাঁওয়ের পাইথল ইউনিয়নের শহিদনগর গ্রামে জন্মগ্রহণ করেন।   রাজনৈতিক জীবন  মোঃ শামসুল হুদা মুক্তিযুদ্ধের সংগঠক ছিলেন। স্কুল থেকেই তিনি রাজনৈতিক জীবন শুরু করেন। ১৯৭০ সালে তৎকালীন পাকিস্তান জাতীয় পরিষদ নির্বাচনে ময়মনসিংহ জেলার গফরগাঁও এবং ভালুকা দুইটি এলাকা নিয়ে গঠিত জাতীয় পরিষদের আসনে আওয়ামী লীগের মনোনীত প্রার্থী হয়ে এম এন এ নির্বাচিত হয়েছিলেন। ছয় দফা আন্দোলন, ভাষা আন্দোলন এবং বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা পালন করেন।   মৃত্যু  মোঃ শামসুল হুদা ২৪ নভেম্বর ২০২০ সালে মৃত্যুবরণ করেন।   তথ্যসূত্র     বিষয়শ্রেণী:১৯৩৬-এ জন্ম বিষয়শ্রেণী:২০২০-এ মৃত্যু বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিকাশ কুমার একজন ভারতীয় অভিনেতা, প্রযোজক এবং সংলাপ প্রশিক্ষক। তিনি আর্য ধারাবাহিকে এসিপি খান, সি.আই.ডি.-তে সিনিয়র ইন্সপেক্টর রজত, পরমাণু: দ্যা স্টোরি অফ পোখরান চলচ্চিত্রে মেজর প্রেম চরিত্রে অভিনয়ের জন্য সর্বাধিক পরিচিত। তিনি ইশকিয়া, শকুন্তলা দেবী এবং উড়ান সহ বিভিন্ন হিন্দি চলচ্চিত্রে সংলাপ প্রশিক্ষক হিসেবেও কাজ করেছেন।   ব্যক্তিগত জীবন  বিকাশ কুমার ভারতের বিহারের গয়াতে জন্মগ্রহণ করেন। তার বাবা ছিলেন বিহারের একজন ডাক্তার। বিকাশ দেরাদুনের ওয়েলহাম বয়েজ স্কুল থেকে প্রারম্ভিক পড়াশোনা শেষ করেন। পরবর্তীতে তিনি এমবিএ ডিগ্রি অর্জন করেন। তিনি মঞ্চ পরিচালক ব্যারি জনের অধীনে তিন মাসের একটি অভিনয় কর্মশালা সম্পন্ন করেছিলেন।  তিনি রবি সেহগালকে বিয়ে করেছেন। এই দম্পতির রাবানি নামে একজন কন্যা সন্তান রয়েছে।   অভিনীত চলচ্চিত্র   বছর  চলচ্চিত্র  ভূমিকা ২০০৬  শানু ট্যাক্সি (শর্ট)  শানু ২০১২  হ্যান্ডওভার  রতন দাস ২০১৫  পৃথিপাল সিং..অ্যা স্টোরি পৃথিপাল সিং ২০১৬  এবিএস এনটি (শর্ট)  ইকবাল ২০১৭  আজ্জি  দস্তুর ২০১৮  হামিদ  অভয় ২০১৮  পরমাণু: দ্যা স্টোরি অফ পোখরান  মেজর প্রেম  ২০২১  ধামাকা  প্রবীণ কামত   টেলিভিশন   বছর  অনুষ্ঠান  ভূমিকা ২০১০  পাউডার উমেশ জগদালে  ২০১১  খোটে সিক্কে সিনিয়র ইন্সপেক্টর দামোদর দেশমুখ ২০১১  আদালত  সিনিয়র ইন্সপেক্টর দামোদর দেশমুখ ২০১২-২০১৩  সি.আই.ডি. সিনিয়র ইন্সপেক্টর রজত ২০১৯  কোর্ট রুম - সাচ্চাই হাজির হো  সঞ্চালক ২০২০-বর্তমান  আর্য  এসিপি খান ২০২২  দিল্লি খব্বর  ড্যানি সিং ২০২৩  কালা পানি   সন্তোষ   পুরস্কার ও মনোনয়ন   বছর পুরস্কার  বিভাগ  চলচ্চিত্র ফলাফল  সূত্র ২০২১ নিউ ইয়র্ক ইন্ডিয়ান ফিল্ম ফেস্টিভ্যাল সেরা অভিনেতা দ্য নট    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:বিহারের অভিনেতা বিষয়শ্রেণী:১৯৭৭-এ জন্ম বিষয়শ্রেণী:২১শ শতাব্দীর ভারতীয় অভিনেতা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: আইডিয়াল স্কুল অ্যান্ড কলেজ-এ পুনর্নির্দেশ করা হল।  ~মহীন (আলাপ) ০৫:১৭, ২৩ ফেব্রুয়ারি ২০১৮ (ইউটিসি) আইডিয়াল সায়েন্স এন্ড টেকনোলজি এইমিং রিসার্চ কাউন্সিল   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা অনুসারে উল্লেখযোগ্য নয়। নিবন্ধটি মূল শিক্ষা প্রতিষ্ঠানের নামে পুনর্নির্দেশ করা যেতে পারে। ~ যুদ্ধমন্ত্রী আলাপ ১৩:৪৯, ১৬ ফেব্রুয়ারি ২০১৮ (ইউটিসি)  মূল শিক্ষা প্রতিষ্ঠানের নামে পুনর্নির্দেশ করা যেতে পারে।--মাসুম-আল-হাসান (আলাপ) ০৩:৪০, ১৯ ফেব্রুয়ারি ২০১৮ (ইউটিসি)   — উল্লেখযোগ্য় নয়। মূল শিক্ষাপ্রতিষ্ঠানের নামে পুনর্নির্দেশ করা হোক। — অংকন  (আলাপ) ১০:১১, ১৯ ফেব্রুয়ারি ২০১৮ (ইউটিসি)  অপসারণে — সাফি ১৬:৪৫, ২১ ফেব্রুয়ারি ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ডিরেক্টঅ্যাডমিন হল একটি গ্রাফিকাল ওয়েব-ভিত্তিক ওয়েব হোস্টিং কন্ট্রোল প্যানেল যা একটি ওয়েব ব্রাউজারের মাধ্যমে ওয়েবসাইট পরিচালনার অনুমতি দেয়। সফ্টওয়্যারটি একটি একক উদাহরণ থেকে স্বতন্ত্র, রিসেলার এবং শেয়ার করা ওয়েব হোস্টিং সক্ষম করতে কনফিগারযোগ্য। ডিরেক্টঅ্যাডমিন এছাড়াও সার্ভারের কাজ পরিচালনার অনুমতি দেয় এবং প্যাকেজ সফটওয়্যার (যেমন অ্যাপাচি এইচটিটিপি সার্ভার, পিএইচপি, এবং মাইসিকুয়েল) কন্ট্রোল প্যানেলের মধ্যে থেকে আপগ্রেড করে - সার্ভার এবং হোস্টিং কনফিগারেশনকে সরলীকরণ করে৷   সিস্টেমের জন্য আবশ্যক  ডিরেক্টঅ্যাডমিন ক্লাউডলিনাক্স, রেড হ্যাট, ফেডোরা কোর, রেড হ্যাট এন্টারপ্রাইজ লিনাক্স, সেন্টওএস, ফ্রিবিএসডি, উবুন্টু এবং ডেবিয়ানের বিভিন্ন সংস্করণের সাথে সামঞ্জস্যপূর্ণ।   প্রসেসর: ৫০০ মেগাহার্জ  মেমোরি: ১ জিবি (২ জিবির পরামর্শ দেয়া হয়), কমপক্ষে ২ জিবি সোয়াপ মেমোরি সহ  এইচডিডি স্পেস: ন্যূনতম ২ জিবি খালি জায়গা (লিনাক্স ইনস্টল করার পরে)   আরও দেখুন    সিপ্যানেল   তথ্যসূত্র    বহিঃসংযোগ      DirectAdmin knowledge base  Official forum   বিষয়শ্রেণী:ওয়েবসাইট ব্যবস্থাপনা
মেহেরবান সিংহ রাওয়াত একজন ভারতীয় রাজনীতিবিদ এবং ভারতীয় জনতা পার্টির সদস্য। রাওয়াত ২০১৩ থেকে ২০১৮ পর্যন্ত মোরেনা জেলার সবলগড় আসন থেকে মধ্যপ্রদেশ বিধানসভার সদস্য ছিলেন। Morena Chambal Express will speak to Gadkari would build the road to LikichhanjSitting and previous MLAs from Sabalgarh Assembly Constituency    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:মোরেনা জেলার ব্যক্তি বিষয়শ্রেণী:মধ্যপ্রদেশ বিধানসভার সদস্য ২০১৩-২০১৮
বৃন্দাবনপুর রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলায় বাঁকুড়া-মসাগ্রাম লাইনে অবস্থিত।  ইতিহাস বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিআর ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।  তথ্যসূত্র  বিষয়শ্রেণী:বাঁকুড়া জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ বিষয়শ্রেণী:১৯১৬-এ ভারতে চালু রেলওয়ে স্টেশন
শায়েস্তাগঞ্জ মডেল কামিল মাদ্রাসা সিলেট বিভাগের হবিগঞ্জ জেলার উল্লেখযোগ্য একটি আলিয়া মাদ্রাসা। এটি হবিগঞ্জ জেলার সদর উপজেলার শায়েস্তাগঞ্জ নামক স্থানে অবস্থিত, এই শায়েস্তাগঞ্জ সিলেট অঞ্চলের প্রবেশদ্বার হিসাবে খ্যাত। মাওলানা মোজাফফর উদ্দিন করিমপুরী ১৯৩৭ সালে এটি প্রতিষ্ঠা করেন। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত রয়েছে। দাখিল ও আলিম শ্রেণীর পাঠদান ও পরীক্ষার জন্য মাদ্রাসাটি বাংলাদেশে মাদ্রাসা শিক্ষাবোর্ড কর্তৃক পরিচালিত হয়ে থাকে। মাদ্রাসার বর্তমান অধ্যক্ষের নাম মাওলানা মোঃ সাহাবুদ্দিন।   ইতিহাস  ১৯৩৭ সালে সৈয়দ আনোয়ার কাশ্মীরির খলিফা মোজাফফর উদ্দিন করিমপুরী মাদ্রাসাটি প্রতিষ্ঠা করার পরে নিজেই মাদ্রাসার অধ্যক্ষের দায়িত্ব পালন করেন। মাদ্রাসা প্রতিষ্ঠা করার সময় এলাকার দানশীল ও ইসলামি ব্যক্তিগণ সাহায্য করেছিলেন। মাদ্রাসার প্রতিষ্ঠার প্রথমদিকে যেসকল ব্যক্তি সাহায্য করেছিলেন, এদের মধ্যে মাওলানা রৌশন আলী সাং মির্জাটুলা, এবং আকবর আলী তালুকদার সাং লেঞ্জাপাড়া, ইউপি চেয়ারম্যান সৈয়দ আব্দুল আউয়াল সাং বিরামচর, ডাক্তার মাহতাব উদ্দীন সাং কুটির গাঁ প্রভৃতি ব্যক্তিগণ উল্লেখযোগ্য।  এছাড়াও মাদ্রাসা প্রতিষ্ঠার প্রাথমিককালে বিনা বেতনে, নাম মাত্র বেতনে অনেক শিক্ষক উল্লেখযোগ্য শ্রম দিয়েছেন, এদের মধ্যে মাওলানা ইরফান আলী সাং হাফিজপুর, মাওলানা আব্দুল আজিজ (পীর সাহেব) সাং উবাহাটা, উপাধ্যক্ষ মাওলানা আব্দুল মতিন সাং উলুকান্দি, মুফতি আব্দুল কাইয়ুম সাং সুদিয়াখলা প্রভৃতি ব্যক্তিবর্গ উল্লেখযোগ্য ছিলেন।  মাদ্রাসার প্রতিষ্ঠার প্রাথমিক পর্যায়ে জনসাধারণের সাহায্যে সর্বমোট ২.৫২ একর জমির উপর মাদ্রাসাটি প্রতিষ্ঠিত হয়। মাদ্রাসাটি প্রতিষ্ঠার পরপরই ব্রিটিশ সরকার কর্তৃক স্বীকৃতি লাভ করে। ১৯৪০ সালের মধ্যে মাদ্রাসাটি আসাম শিক্ষা বোর্ডের অধীনে ফাজিল স্তর পর্যন্ত অনুমোদন লাভ করে। ২০০৬ সালে মাদ্রাসাটি বাংলাদেশ সরকার কর্তৃক কামিল স্নাতকোত্তর পর্যায় পর্যন্ত অনুমোদন লাভ করে, এবং তখন ইসলামী বিশ্ববিদ্যালয় কুষ্টিয়ার অধিভুক্তি লাভ করে। ফলে মাদ্রাসার ফাজিল শ্রেণী সাধারণ ডিগ্রি শ্রেণীর মান এবং কামিল শ্রেণী সাধারণ মাস্টার্স শ্রেণীর মান লাভ করেন। ২০১৬ সালে ইসলামি আরবি বিশ্ববিদ্যালয় প্রতিষ্ঠিত হলে মাদ্রাসাটি সেখানে স্থানান্তরিত হয়।   শিক্ষা কার্যক্রম  মাদরাসাটিতে কামিল স্নাতকোত্তর পর্যায়ে তিনটি বিভাগ চালু রয়েছে। মাদ্রাসাটিতে দাখিল থেকে শুরু করে সর্বোচ্চ পর্যায় কামিল শ্রেণী পর্যন্ত পাঠদান করা হয়।  ১। কামিল হাদিস  ২। কামিল ফিকহ  ৩। কামিল তাফসির  এছাড়াও ফাযিল স্নাতক পর্যায়ে পাস কোর্স ছাড়াও ফাযিল স্নাতক সম্মান পর্যায়ে আল-কোরআন এন্ড ইসলামিক স্টাডিজ বিষয়ে অনার্স কোর্স চালূ আছে। এইচএসসি সমমান আলিম পর্যায়ে দুটি বিভাগ চালু আছে-সাধারণ ও বিজ্ঞান। এস.এস.সি সমমান দাখিল পর্যায়ে তিনটি বিভাগ চালু রয়েছে-সাধারণ, বিজ্ঞান ও মুজাব্বিদ।   অধ্যক্ষের তালিকা  ১৯৩৭ সালে মাদ্রাসাটি প্রতিষ্ঠা হবার পরে বহুব্যক্তি এই প্রতিষ্ঠানের প্রধানের দায়িত্ব পালন করেছেন।   মোজাফফর উদ্দিন করিমপুরী, মাদ্রাসার প্রতিষ্ঠাতা অধ্যক্ষ  মাওলানা রায়হান উদ্দিন সাং লাখাই  মাওলানা আব্দুল লতিফি সাং বানিয়াচং  মাওলানা আব্দুর রহিম (বড় হুজুর) সাং ইছামতি, সিলেট  মাওলানা আব্দুল খালিক সাং ভূগলি  মাওলানা গোলাম ইজদানি (পীর সাহেব) সাং লস্করপুরী  মাওলানা বদরুল আলম খাঁন, সাং রিচি।   তথ্যসূত্র   বিষয়শ্রেণী:১৯৩৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৩৭-এ ব্রিটিশ ভারতে প্রতিষ্ঠিত বিষয়শ্রেণী:বাংলাদেশের কামিল মাদ্রাসা বিষয়শ্রেণী:হবিগঞ্জ জেলার আলিয়া মাদ্রাসা বিষয়শ্রেণী:হবিগঞ্জ সদর উপজেলা বিষয়শ্রেণী:হবিগঞ্জ জেলার মহাবিদ্যালয়
তাহির ইবনে আবদুল্লাহ (মৃত্যু ৮৬২) ছিলেন খোরাসানের তাহিরি গভর্নর। ৮৪৫ থেকে ৮৬২ সাল পর্যন্ত তিনি গভর্নর ছিলেন।  তার পিতা আবদুল্লাহ ইবনে তাহিরের শাসনামলে তাহিরকে উত্তরের স্তেপে অগুজ তুর্কিদের নিয়ন্ত্রণে রাখার জন্য পাঠানো হয়। এক্ষেত্রে তিনি সামানিদের সহায়তা পেতে থাকতে পারেন। ৮৪৪ সালে আবদুল্লাহ মারা যাওয়ার পর খলিফা আল-ওয়াসিক আরেক তাহিরি ইসহাক ইবনে ইবরাহিম ইবনে মুসআবকে খোরাসানে তার উত্তরসুরি হিসেবে নিয়োগ দেন। কিন্তু পরে খলিফা তাকে প্রত্যাহার করে তাহিরকে গভর্নর হিসেবে নিয়োগ দেন।  তাহিরের শাসনামল সম্পর্কে বেশি তথ্য পাওয়া যায় না। তবে এসময় কিছু প্রদেশে অসন্তোষ দেখা দিয়েছিল। এসময় সিস্তান হাতছাড়া হয়ে যায়। তাহির ৮৬২ সালে মারা যান। তিনি তার ছেলে মুহাম্মদ ইবনে তাহিরকে গভর্নর করার জন্য অসিয়ত করে যান এবং খলিফা তার ইচ্ছা পূরণ করেন।   তথ্যসূত্র      বিষয়শ্রেণী:জন্মের সাল অজানা বিষয়শ্রেণী:৮৬২-এ মৃত্যু বিষয়শ্রেণী:খোরাসানের তাহিরি গভর্নর বিষয়শ্রেণী:৯ম শতাব্দীর এশীয় শাসক বিষয়শ্রেণী:নিশাপুরের আমির বিষয়শ্রেণী:৯ম শতাব্দীর ইরানি ব্যক্তি
For transcluding into the "top" parameter of .   Usage  {{BS-Infobox |image       =  |image_size  =  |caption     =  |map         =  |map_size    =  |map_caption =  |length      =  |gauge       =  }}   image  Image link. This can be a station photo. Omit WP:Namespace (File:) when entering the file name. image_size  Image width. 200px by default caption Image caption map Map image link similar to image. map_size Map width. 200px by default map_caption Map caption length Line length. You can use  to convert the length unit. gauge Track gauge. You can use  for easy internation-imperial unit conversion of lots of recorded track gauge. This parameter also provides 3 instant shorthand definitions:{{BS-Infobox2|gauge=n}}{{BS-Infobox2|gauge=s}}{{BS-Infobox2|gauge=b}}   See also   বিষয়শ্রেণী:Rail routemap templates
নেতাজি () হলো নেতাজি সুভাষচন্দ্র বসুর জীবনীমূলক বাংলা সোপ অপেরা, যেটি ১৪ জানুয়ারি ২০১৯ থেকে জি বাংলায় সম্প্রচারিত হয়েছিল। অচিন্ত্যকুমার সেনগুপ্তের উদ্যত খড়্গ-এর উপর ভিত্তি করে এবং সুরিন্দর ফিল্মস এর প্রযোজনায় নির্মিত ধারাবাহিকটিতে নেতাজি চরিত্রে অভিনয় করেছেন অভিষেক বসু। কোভিড-১৯ মহামারীর কারণে ধারাবাহিকটির শুটিং বন্ধ হয়ে যায়। গুঞ্জন ছিল যে করুণাময়ী রাণী রাসমণি'র সাথে এই ধারাবাহিকটিও জি বাংলা বন্ধ করে দেবে। এই গুজবকে বিশ্রাম দিয়ে, সমস্ত সুরক্ষা প্রোটোকল বজায় রেখে ১১ জুন থেকে শুটিং শুরু হয়েছিল এবং ১৫ জুন ২০২০ থেকে নতুন পর্বগুলি প্রচার করা শুরু হয়েছিল। ১ আগস্ট ২০২০-এ ধারাবাহিকটির শেষ পর্ব সম্প্রচারিত হয়।   অভিনয়ে   অভিষেক বসু  বাসবদত্তা চট্টোপাধ্যায়  ধ্রুবজ্যোতি সরকার  কৌশিক চক্রবর্তী  শ্রীপর্ণা রায়  দেবপ্রিয় বন্দ্যোপাধ্যায়  ফাহিম মির্জা   তথ্যসূত্র    বহিঃসংযোগ     বিষয়শ্রেণী:ভারতীয় টেলিভিশন ধারাবাহিক বিষয়শ্রেণী:২০১৯-এ অভিষিক্ত ভারতীয় টেলিভিশন ধারাবাহিক বিষয়শ্রেণী:জওহরলাল নেহরুর সাংস্কৃতিক চিত্রায়ণ বিষয়শ্রেণী:মহাত্মা গান্ধীর সাংস্কৃতিক চিত্রায়ণ বিষয়শ্রেণী:ভারতীয় নাট্য টেলিভিশন ধারাবাহিক বিষয়শ্রেণী:জি বাংলার মৌলিক অনুষ্ঠান
গুয়াতেমালার মুসলমানের সংখ্যা আনুমানিক ১,২০০ জন (মোট জনসংখ্যার ০.০০৮%), যার মধ্যে ৯৫% ফিলিস্তিনি অভিবাসী। গুয়াতেমালা নগরীর উপকণ্ঠে একটি মসজিদ রয়েছে, যা গুয়াতেমালার ইসলামী দাওয়াহ মসজিদ নামে পরিচিত (স্পেনীয়: মেজকুয়েতা দে আলদাওয়া ইসলামিকা), এখানে পাঁচ ওয়াক্ত নামাজ পড়া এবং ইসলামী শিক্ষাদান করা হয়।prensalibre.com  (in Spanish)  দেশের ইসলামিক সম্প্রদায়ের সভাপতি হলেন ফাহেদ হিমেদা এল-সাগিনী।  দেশের প্রধান আহমদিয়া মসজিদটি হলো মেজকুয়েতা বায়তুল আউয়াল, যা সর্বপ্রথম ১৯৮৯ সালে নির্মিত হয়েছিল। তবে, হুয়েহুয়েতেঙ্গানো এবং কোয়েতজালতেঙ্গোতেও সম্প্রদায়টির মসজিদ রয়েছে। দেশটিতে প্রায় ৭০০ আহমদী রয়েছেন।Mezquita Baitul Awwal: Km. 20.3 Carretera a San Lucas, Guatemala City, Guatemala  তথ্যসূত্র  বহিঃসংযোগ মেজকুয়েতা আলদওয়া গুয়াতেমালা  বিষয়শ্রেণী:দেশ অনুযায়ী ইসলাম বিষয়শ্রেণী:গুয়াতেমালায় ইসলাম বিষয়শ্রেণী:মধ্য আমেরিকায় ইসলাম
ইউরোপীয় বিশ্ববিদ্যালয় অ্যাসোসিয়েশন () বা (ইইউএ) ইউরোপ মহাদেশের ৪৭ টি দেশ ও ৮৫০ টিরও বেশি শিক্ষা প্রতিষ্ঠানের প্রতিনিধিত্বকারী এবং উচ্চ শিক্ষা ও গবেষণা নীতিমালার সহযোগিতা ও তথ্য বিনিময় জন্য একটি ফোরাম। ইউরোপীয় বিশ্ববিদ্যালয় অ্যাসোসিয়েশনের সদস্যরা শিক্ষা ও গবেষণায় নিবিষ্ট, জাতীয় ও উচ্চ শিক্ষা ও গবেষণা সক্রিয় অন্যান্য সংগঠনের প্রদর্শক।  ইউরোপীয় বিশ্ববিদ্যালয়গুলোর এসোসিয়েশন (CRE) এবং কনফেডারেশন অব ইউরোপিয়ান ইউনিয়ন রেক্টর'স কনফারেন্স একীভূত করে ইউরোপীয় বিশ্ববিদ্যালয় অ্যাসোসিয়েশন (ইইউএ) গঠন করা হয়। ২০০১ সালের ৩১ মার্চ স্পেনের সালামাঙ্কা শহরে একীভূতকরন সংঘটিত হয়।   তথ্যসূত্র    বহিঃসংযোগ   অফিশিয়াল ওয়েবসাইট  বিষয়শ্রেণী:২০০১-এ প্রতিষ্ঠিত সংগঠন